wannaphong/clean_thaiwikipedia huggingface dataset:
# โรงเรียนวังน้ำเย็นวิทยาคม
โรงเรียนวังน้ำเย็นวิทยาคม เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 862/1 หมู่ 1 ถนนจันทบุรี-สระแก้ว ตำบลวังน้ำเย็น อำเภอวังน้ำเย็น จังหวัดสระแก้ว โทรศัพท์และโทรสาร 037-251429

 ประวัติ 
โรงเรียนวังน้ำเย็นวิทยาคม จัดตั้งขึ้นเพื่อให้การศึกษาแก่บุตรหลานของประชาชนในเขตอำเภอวังน้ำเย็นและใกล้เคียง คณะกรรมการผู้ก่อตั้งโรงเรียนประกอบด้วย นายถาวร ภู่เจริญ (หัวหน้ากิ่ง) นายสมชาย อู่ตะเภา (ศึกษาธิการอำเภอ) ร่วมกับกำนัน ผู้ใหญ่บ้าน และประชาชน จัดหาที่สำหรับสร้างโรงเรียน และได้พิจารณาเห็นว่าที่ดินของโรงเรียนซับคีรี (โรงเรียนชุมชนบ้านวังน้ำเย็นมิตรภาพที่ 179) นั้นว่างอยู่ มีเนื้อที่ 16 ไร่ และได้รับบริจาคจากนายแพง กัทลี และนายสมาน วันเนาว์ รวมที่ดิน 45 ไร่ 2 งาน

ปัจจุบันโรงเรียนวังน้ำเย็นวิทยาคม จัดการศึกษาทั้งระบบมัธยมศึกษาตอนต้นและมัธยมศึกษาตอนปลาย เป็นโรงเรียนแบบสหศึกษา มีอาคารเรียนถาวรจำนวน 4 หลัง อาคารเรียนชั่วคราวกึ่งถาวร 1 หลัง หอสมุด 1 หลัง ห้องน้ำห้องส้วม 5 หลัง หอประชุม 1 หลัง โรงอาหาร 1 หลัง และโรงฝึกงาน 2 หลัง

 สัญลักษณ์ประจำโรงเรียน 
 ตราประจำโรงเรียน : เป็นรูปอักษรย่อโรงเรียนรองรับด้วยลายกนก มีชื่อโรงเรียนอยู่ด้านล่าง
 สีประจำโรงเรียน : น้ำเงิน-ชมพู
สีน้ำเงิน หมายถึง ความแข็งแกร่ง อดทน
สีชมพู หมายถึง ความมีระเบียบ
ดังนั้น น้ำเงิน-ชมพู จึงหมายถึง ชาววังน้ำเย็นวิทยาคมมีความแข็งแกร่ง อดทน พร้อมด้วยระเบียบวินัย
 คติธรรม : สุวิชาโน ภวํ โหติ
 คติพจน์ : เรียนดี สามัคคี มีวินัย
 ต้นไม้ประจำโรงเรียน : ต้นจามจุรี

 ทำเนียบผู้บริหารสถานศึกษา 
 ลำดับที่ รายนาม ตำแหน่ง ช่วงดำรงตำแหน่ง ระยะเวลา1  นายเรียน ใจดี   ครูใหญ่  1 กรกฎาคม พ.ศ. 2521 - 1 มกราคม พ.ศ. 2523  2 ปี2  นายวิเชียร บัวเรือง  รักษาการครูใหญ่  1 มีนาคม พ.ศ. 2523 - 9 พฤษภาคม พ.ศ. 2523  2 เดือน3  นายเกรียงศักดิ์ กำเนิดเหมาะ  ครูใหญ่-อาจารย์ใหญ่  9 พฤษภาคม พ.ศ. 2523 - 1 มิถุนายน พ.ศ. 2528  5 ปี4  ว่าที่ร้อยตรีสุมิตร ศิลารัตน์  อาจารย์ใหญ่-ผู้อำนวยการ  1 มิถุนายน พ.ศ. 2528 - 31 ตุลาคม พ.ศ. 2532  4 ปี5  นายประพนธ์ ไพลดำ  ผู้อำนวยการ  1 พฤศจิกายน พ.ศ. 2532 - 30 กันยายน พ.ศ. 2535  3 ปี6  นายปกรณ์ ภูมิเขต  ผู้อำนวยการ  1 ตุลาคม พ.ศ. 2535 - 14 ตุลาคม พ.ศ. 2544  10 ปี7  นายชูชาติ ชอบชื่นชม  ผู้อำนวยการ  15 ตุลาคม พ.ศ. 2544 - 26 มกราคม พ.ศ. 2554  10 ปี8  นายสุวรรณ ทวีผล  ผู้อำนวยการ  27 มกราคม พ.ศ. 2554 -  15 สิงหาคม พ.ศ. 2556 2 ปี9  นายนิพนธ์  ภัสสราอุดมศักดิ์  ผู้อำนวยการ  16 สิงหาคม พ.ศ. 2556 -  30 กันยายน พ.ศ. 2557 1 ปี10  นายสุรศักดิ์  ศรณรินทร์  ผู้อำนวยการ  14 พฤศจิกายน พ.ศ. 2557 - 18 กรกฎาคม 2561  4 ปี11  นายชานันท์  ประภา  ผู้อำนวยการ  19 กรกฎาคม 2561 - ปัจจุบัน  -

 ศิษย์เก่าที่มีชื่อเสียง 
 กิตติคุณ ศรีอุทธวงศ์
 น.สพ. สมศักดิ์ สมจิตร
# ตำบลคำหว้า
ตำบลคำหว้า เป็นตำบลในอำเภอตาลสุม จังหวัดอุบลราชธานี อยู่ในการบริหารขององค์การบริหารส่วนตำบลคำหว้าทั้งตำบล ระยะห่างจากอำเภอตาลสุม 6 กิโลเมตร และห่างจากจังหวัดอุบลราชธานี ประมาณ 38 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลนาคาย และ ตำบลหนองกุง อำเภอตาลสุม จังหวัดอุบลราชธานี 
 ทิศใต้ ติดต่อกับ ตำบลจิกเทิง และ ตำบลตาลสุม อำเภอตาลสุม จังหวัดอุบลราชธานี 
 ทิศตะวันออก ติดต่อกับ ตำบลสำโรง อำเภอตาลสุม จังหวัดอุบลราชธานี 
 ทิศตะวันตก ติดต่อกับ ตำบลจิกเทิง และ ตำบลนาคาย อำเภอตาลสุม จังหวัดอุบลราชธานี

 ประวัติศาสตร์ 
ตำบลคำหว้า แยกมาจากตำบลนาคาย ตำบลสำโรง และตำบลตาลสุมบางส่วน ราษฎรตำบลคำหว้าส่วนใหญ่มีรากเหง้าเดียวกันกับชาวอุบลโดยทั่วไป  โดยเฉพาะประวัติศาสตร์สมัยพระวอพระตา  ราษฎรบางส่วนอพยพมาจากบ้านกระบูน เขตอำเภอเมืองอุบล(ปัจจุบันขึ้นกับอำเภอดอนมดแดง)เมื่อประมาณร้อยปีที่ผ่านมาแล้วมาตั้งถิ่นฐานบริเวณบ้านคำหว้า   ซึ่งมีความอุดมสมบูรณ์เหมาะแก่การทำมาหากิน

 ภูมิศาสตร์ 
 ภูมิประเทศ 
สภาพพื้นที่โดยทั่วไปของตำบลคำหว้าเป็นที่ราบ มีแหล่งน้ำเอื้ออำนวยในการประกอบอาชีพทางการเกษตรและสัตว์เลี้ยงเป็นอย่างมาก

 ภูมิอากาศ 
แบ่งสภาพอากาศในตำบลออกเป็น 3 ฤดู คือ
 ฤดูฝน ประมาณเดือนพฤษภาคม - ตุลาคม
 ฤดูหนาว ประมาณเดือนตุลาคม - มีนาคม
 ฤดูร้อน ประมาณเดือนมีนาคม - พฤษภาคม

 เขตการปกครอง 
ตำบลคำหว้าแบ่งออกเป็น 6 หมู่บ้าน มีประชากรทั้งหมด 3,684 คน ดังนี้
 หมู่ที่  1  บ้านคำหว้า
 หมู่ที่  2  บ้านคำหว้า
 หมู่ที่  3  บ้านห้วยดู่
 หมู่ที่  4  บ้านนาทมเหนือ
 หมู่ที่  5  บ้านไฮหย่อง
 หมู่ที่  6  บ้านนาทมใต้
# วันเยาวชนสากล
วันเยาวชนสากล  เป็นวันเพื่อสร้างความตระหนักที่กำหนดโดยสหประชาชาติ
วันเยาวชนสากลครั้งแรกมีขึ้นในวันที่ 12 สิงหาคม 2000
เช่นเดียวกับวันเพื่อสร้างความตระหนักทางการเมืองอื่น ๆ เช่น วันคุ้มครองโลก (เอิร์ธเดย์) จุดประสงค์ของวันดังกล่าวคือเพื่อเรียกความสนใจในประเด็นกฎหมายและวัฒนธรรม ที่เกี่ยวกับกลุ่มประชากรที่กำลังตกอยู่ในอันตราย

 วันที่ถูกเลือก 
วันเยาวชนสากลคือวันที่ 12 สิงหาคม ของทุกปี กำหนดโดยสหประชาชาติในปี 1999 โดยมติ 54/120

 หัวข้อของวันเยาวชนสากลในแต่ละปี 
 2000 - ปีแรก "First Observance of International Youth Day"
 2001 - สุขภาพและการว่างงาน "Addressing Health and Unemployment"
 2002 - การพัฒนาที่ยั่งยืน "Now and for the Future: Youth Action for Sustainable Development"
 2003 - งานสำหรับเยาวชน "Finding decent and productive work for young people everywhere"
 2004 - สังคมข้ามชั่วอายุ "Youth in an Intergenerational Society"
 2005 - "WPAY+10: Making Commitments Matter"
 2006 - ความยากจน "Tackling Poverty Together"
 2007 - การมีส่วนร่วม "Be seen, Be heard: Youth participation for development"
 2008 - การเปลี่ยนแปลงสภาพอากาศ "Youth and Climate Change: Time for Action"
 2009 - ความยั่งยืน "Sustainability: Our Challenge. Our Future."
 2010 - การสนทนาและการทำความเข้าใจร่วมกัน "Dialogue and Mutual Understanding"
# การจัดการเวชสารสนเทศ
การจัดการเวชสารสนเทศ  หมายถึง การจัดการข้อมูลเวชสถิติโดยการวิเคราะห์เพื่อให้ได้มาซึ่งข้อมูลที่ใช้ประกอบการตัดสินใจในเชิงนโยบายและงานวิชาการอื่น ๆ หรือการจัดการระบบเวชระเบียนเพื่อจัดการข้อมูลในการให้บริการผู้ป่วยทั้งที่เป็นผู้ป่วยนอกและผู้ป่วยในของสถานบริการทางการแพทย์และสาธารณสุข หมายรวมถึงการดำเนินการในการบริหารจัดการเทคโนโลยีที่นำมาใช้เกี่ยวกับข้อมูลข่าวสารสมัยใหม่เพื่อการพัฒนาการให้บริการทางการแพทย์และสาธารณสุขด้วยแสงเทียน อยู่เถา,การพัฒนารูปแบบจัดการเวชสารสนเทศโรคหืดในประเทศไทย, มหาวิทยาลัยมหิดล ศาลายา นครปฐม, ๒๕๕๓.

 คำอื่นที่เกี่ยวข้อง 
 Health Information Management (HIM)
 Medical Informatics
 Health Informatics
# เทคเคน X สตรีทไฟเตอร์
เทคเคน x สตรีทไฟเตอร์  เป็นเกมต่อสู้ข้ามฝั่งที่ถูกยกเลิก โดยเป็นการโคจรมาพบกันระหว่างเทคเคนกับสตรีทไฟท์เตอร์ในเกมเดียวกันที่สร้างจากรายชื่อทั้งสองซีรีส์

เทคเคน x สตรีทไฟเตอร์ ได้รับการประกาศการจัดทำในช่วงเดือนกรกฎาคม ค.ศ. 2010 ที่งาน 2010 ซานอิเอโก คอมิก-คอน พร้อมกับเกมสตรีทไฟเตอร์ X เทคเคน รูปแบบการเล่นของเทคเคน x สตรีทไฟเตอร์ จะเป็นระบบเกมต่อสู้สามมิติจากระบบภาพแบบเดียวกันกับเกม เทคเคน ซึ่งเกมดังกล่าวมีความต่างจากเทคเคน x สตรีทไฟเตอร์ และสตรีทไฟเตอร์ x เทคเคน โดยจะเป็นในรูปของวิธีการเล่นแบบเกมสองมิติและเชื่อมรูปแบบภาพในสไตล์ของสตรีทไฟเตอร์ IV โดยชื่อของเกมชุดนี้อาจมีการเปลี่ยนแปลงเมื่อจัดจำหน่ายในปีค.ศ. 2012 ในระบบเอกซ์บอกซ์ 360 และเพลย์สเตชัน 3

เกมต่อสู้ข้ามฝั่งของนัมโกะ ยังคงอยู่ในระยะแรกของการพัฒนา ซึ่งยังไม่มีภาพหรือวิดีโอจัดแสดงในงาน 2010 ซานอิเอโก คอมิก-คอน

คาสุฮิโร่ ฮาราดะ ได้เปิดเผยแนวคิดของเกมดังกล่าวในงานเกมส์คอม 2010 เช่นภาพต้นแบบของริว โดยให้สวมชุดแบบพอล ฟีนิกซ์ ซึ่งเขาได้กล่าวว่าทีมงานยังคงดำเนินการพัฒนาด้านรายละเอียดรวมทั้งการจัดแสงให้สมบูรณ์ยิ่งขึ้น

การพัฒนาตัวเกมหยุดลงใน ค.ศ. 2016 หลังจากที่บันไดนัมโกะระงับการพัฒนาเกม และในเดือนมิถุนายน ค.ศ. 2021 ฮาราดะได้ย้ำว่า "ตอนนี้ยังไม่มีใครรู้แน่ชัด" นอกจากนี้ ยังกล่าวอีกว่าตัวเกมนั้นเสร็จสมบูรณ์ประมาณ 30 เปอร์เซ็นต์เมื่อการพัฒนาหยุดลงใน ค.ศ. 2016 และแอนิเมชันบางส่วนที่พวกเขาสร้างขึ้นสำหรับเกมได้ถูกนำกลับมาใช้ใหม่สำหรับอากูมะ
ในเกมเทคเคน 7
# วัดป่าศรีถาวรนิมิต
วัดป่าศรีถาวรนิมิต  เป็นวัดราษฎร์ สายธรรมยุติกนิกาย ซึ่งผู้ก่อตั้งวัดแห่งนี้คือ พระราชพิพัฒนาทร (ถาวร จิตตถาวโร) ผู้ช่วยเจ้าอาวาสวัดปทุมวนารามราชวรวิหาร วัดนี้อยู่ในความอุปถัมภ์ของมูลนิธิถาวรจิตตถาวโร-วงศ์มาลัย ตั้งอยู่ที่ หมู่บ้านบุ่งเข้ ตำบลหนองแสง อำเภอปากพลี จังหวัดนครนายก  ที่มาของชื่อวัด คือ คำว่า "ศรี" มาจากพระนามของ สมเด็จพระศรีนครินทราบรมราชชนนี และ "ถาวร" คือชื่อของ พระราชพิพัฒนาทร (ถาวร จิตตถาวโร) นั่นเอง

 รายการอ้างอิง 

ป่าศรีถาวรนิมิต
# ปีบ
ปีบ หรือ กาซะลอง ในภาษาไทยถิ่นเหนือ  เป็นไม้ยืนต้นสูงประมาณ 15 เมตร มีดอกรูปแตรสีขาวหอมอ่อน ๆ นิยมปลูกเป็นไม้ประดับ

ปีบยังมีชื่อพื้นเมืองอื่นอีกคือ เต็กตองโพ่ (กะเหรี่ยง กาญจนบุรี)เต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549

 ลักษณะทางพฤกษศาสตร์ 
thumb|left|ดอกปีบ
ปีบเป็นไม้ยืนต้นขนาดกลางถึงขนาดใหญ่มีความสูงประมาณ 10-20 เมตร ผลัดใบ เรือนยอดเป็นพุ่มทรงกระบอก กิ่งก้านมักจะย้อยลง เปลือกสีน้ำตาลแตกเป็นร่องลึกตามยาวลำต้นอย่างไม่เป็นระเบียบ ใบประกอบแบบขนนก 2-3 ชั้น เรียงเวียน ช่อแขนงด้านข้างมี 3-5 คู่ ปลายคี่ เรียงตรงข้าม ใบย่อยแขนงละ  2-4 คู่ เรียงตรงข้าม ใบรูปไข่หรือรูปไข่แกมใบหอก กว้าง 2-3 เซ็นติเมตร ยาว 4-8 เซ็นติเมตร ปลายแหลม โคนใบมน ขอบใบหยักมนหรือเว้าเป็นคลื่นเล็กน้อย

ดอกมีสีขาวหรือชมพู มีกลิ่นหอม ออกเป็นช่อแบบช่อกระจุกซ้อนตามปลายกิ่ง ช่อดอกขนาดใหญ่ ยาว 10-35 เซ็นติเมตร มีขน กลีบเลี้ยงมีขนาดเล็ก โคนติดกันเป็นรูปถ้วย ปลายแยก 5 แฉก ปลายมนกว้างม้วนลง เป็นหลอดยาวปลาย 4 แฉก มี 1 กลีบที่ปลายเป็น 2 แฉก ดอกบานเต็มที่กว้าง 3.5-4 ซม. ผลเป็นฝักแบน ยาวแคบ รูปขอบขนาน ยาว 30-40 เซนติเมตร ปลายฝักแหลม ฝักอ่อนสีเขียว มีเนื้อ พอแห้งแข็ง แตกออกได้เป็น 2 ซีก เมล็ดแบน จำนวนมาก รูปหยดน้ำ มีปีกสีขาว ค่อนข้างบางใสอยู่โดยรอบเมล็ด ยกเว้นบริเวณส่วนปลายเมล็ดด้านแหลม ออกดอกเดือนกันยายนถึงมีนาคมสำนักหอสมุด ปีบ  ฐานข้อมูลพันธุ์ไม้ที่ใช้ในงานภูมิสถาปัตยกรรม มหาวิทยาลัยเกษตรศาสตร์

 ประโยชน์ 
ดอกตากแห้งนำมาม้วนเป็นบุหรี่สูบ รักษาริดสีดวงจมูก และมีสาร hispidulin มีฤทธิ์ในการขยายหลอดลมรักษาอาการหอบหืด 	สารสกัดจากใบที่สกัดด้วยเอทานอลสามารถยับยั้งการเจริญของคะน้าได้ศานิต สวัสดิกาญจน์ สุวิทย์ เฑียรทอง  เนาวรัตน์ ประดับเพ็ชร์ สิริวรรณ สมิทธิอาภรณ์ และวริสรา ปลื้มฤดี. 2553. ผลของสารสกัดจากพืชบางชนิดต่อการยับยั้งการเจริญเติบโตของคะน้า. เรื่องเต็มการประชุมทางวิชาการของมหาวิทยาลัยเกษตรศาสตร์ ครั้งที่ 48. 3-5 ก.พ. 2553 มหาวิทยาลัยเกษตรศาสตร์ หน้า 412-421

 สัญลักษณ์ 
 พันธุ์ไม้มงคลพระราชทานประจำจังหวัดพิษณุโลก
 ดอกไม้ประจำมหาวิทยาลัยราชภัฏพิบูลสงคราม วิทยาลัยครูพิบูลสงคราม
 ดอกไม้ประจำจังหวัดปราจีนบุรี
 ดอกไม้ประจำมหาวิทยาลัยเทคโนโลยีราชมงคลล้านนา
 ดอกไม้ประจำวิทยาลัยการแพทย์แผนไทย มหาวิทยาลัยเทคโนโลยีราชมงคลธัญบุรี
 ดอกไม้ประจำมหาวิทยาลัยราชภัฏพระนคร วิทยาลัยครูพระนคร
ดอกไม้ประจำวิทยาลัยการอาชีพมหาราช จังหวัดพระนครศรีอยุธยา
# มูรมูร
ในปิศาจวิทยา มูรมูร  เป็นดยุกหรือเอิร์ลแห่งนรกผู้มีอสูรใต้บังคับบัญชา 30 กองและเป็นปิศาจตนที่ 54 ในบท อาร์สโกเอเทีย จากหนังสือกุญแจย่อยของโซโลมอน ชื่ออื่นๆของมูรมูรก็คือ มูรมุส  และ มูรมุกซ์ 

มูรมูรจะสอนปรัชญาและสามารถเรียกวิญญาณของคนที่ตายไปแล้วให้ปรากฏต่อผู้อัญเชิญเพื่อถามคำถามต่างๆได้ตามต้องการ มูรมูรจะปรากฏตัวเป็นทหารผู้มีกริฟฟอนหรือแร้งเป็นพาหนะ ก่อนมูรมูรปรากฏตัวนั้นจะมีทูตเป่าแตรทรัมเป็ตนำมาด้วยสองตน

ชื่อมูรมูรนั้นมาจากภาษาละติน หมายถึงเสียงกระซิบ เสียงพึมพำ หรือ เสียงแตร

 แหล่งข้อมูล 
 S. L. MacGregor Mathers, A. Crowley, The Goetia: The Lesser Key of Solomon the King (1904). 1995 reprint: ISBN 0-87728-847-X.
# โคลนถล่มในมณฑลกานซู่ พ.ศ. 2553
โคลนถล่มในมณฑลกานซู่ พ.ศ. 2553 เป็นเหตุการณ์โคลนถล่มในเขตปกครองตนเองกานหนานทิเบต ซึ่งเกิดขึ้นเมื่อราวเที่ยงคืน (UTC+8) ของวันที่ 8 สิงหาคม พ.ศ. 2553 เหตุการณ์ดังกล่าวเกิดจากฝนตกหนักและอุทกภัยในมณฑลกานซู่ ประเทศจีน ตามข้อมูลของสำนักข่าวซีเอ็นเอ็น เหตการณ์โคลนถล่มทำให้มีผู้เสียชีวิตมากกว่า 1,117 เมื่อวันที่ 11 สิงหาคม พ.ศ. 2553CNN. Death toll climbs to 1,117 in China mudslides. ในขณะที่มีผู้สูญหายอีกกว่า 627 คน โดยที่ 1,243 คนได้รับการช่วยเหลือแล้ว

ทางคณะรัฐบาลจีนตัดสินใจให้วันที่ 15 สิงหาคม พ.ศ. 2553 ลดธงครึ่งเสาในสถานทูตในประเทศและต่างประเทศและสถานกงสุล และหยุดงานบันเทิงสาธารณะเพื่อเป็นการไว้อาลัย
# ซู (ไดโนเสาร์)
"ซู" เป็นชื่อเล่นที่ใช้เรียก FMNH PR 2081 ซึ่งเป็นตัวอย่างไทรันโนซอรัสที่มีขนาดใหญ่ที่สุด สมบูรณ์ที่สุดและถูกเก็บรักษาไว้ดีที่สุดเท่าที่เคยค้นพบมาRelf, Pat. A Dinosaur Named Sue: The Story of the Colossal Fossil. 2000. ตัวอย่างดังกล่าวถูกค้นพบในฤดูร้อน ค.ศ. 1990 โดย ซู เฮนดริกสัน นักบรรพชีวินวิทยา และได้ตั้งชื่อตามเธอ มีอายุระหว่าง 67-65.5 ล้านปีField Museum of Natural History homepage: ''All about Sue'' . หลังข้อพิพาทเกี่ยวกับกรรมสิทธิ์ ฟอสซิลดังกล่าวมีการประมูลในเดือนตุลาคม ค.ศ. 1997 และขายได้เป็นจำนวนเงิน 7.6 ล้านดอลล่าร์สหรัฐ ซึ่งเป็นราคาที่สูงที่สุดในการซื้อตัวอย่างไดโนเสาร์เท่าที่เคยมีมา Chapter 12 "Everything Changed that Day". ปัจจุบัน เป็นวัตถุถาวรในพิพิธภัณฑ์ประวัติศาสตร์ธรรมชาติ ในเมืองชิคาโก รัฐอิลลินอย ประเทศสหรัฐอเมริกา
# แวลแลก
แวลแลก  เป็นปิศาจที่เอ่ยถึงในหนังสือคุณไสยแบบโกเอเชียเรื่อง กุญแจแห่งซาโลมอน ซึ่งบางฉบับเขียนชื่อปิศาจนี้ว่า "'Ualac" หรือ "Valak" ฉบับของทอมัส รู้ดด์ เขียนว่า "Valu" หนังสือของโยฮันน์ เวเยอร์ เรื่อง Pseudomonarchia Daemonum ซึ่งเขียนชื่อปิศาจว่า "Volac" และหนังสือเรื่อง Liber Officium Spirituum ซึ่งเขียนว่า "Coolor" หรือ "Doolas" ตลอดจนเรื่อง Munich Manual of Demonic Magic ที่ออกนามปิศาจว่า "Volach" เอกสารเหล่านี้ระบุว่า ปิศาจดังกล่าวเป็นเด็กชายมีปีกเหมือนเทวดา มีพาหนะคือมังกรสองหัว อำนาจค้นหาขุมทรัพย์
# เวลามาตรฐานจีน
เวลามาตรฐานจีน หรือ เวลาปักกิ่ง เป็นเขตเวลาซึ่งใช้ในจีนแผ่นดินใหญ่ โดยเร็วกว่าเวลาสากลเชิงพิกัดอยู่ 8 ชั่วโมง (UTC+8) ในขณะที่ประเทศอื่นในเอเชียตะวันออก รวมไปถึงมาเลเซียและฟิลิปปินส์ ได้ใช้เขตเวลาเดียวกันนี้ เพียงแต่ใช้ชื่อเรียกแตกต่างกันเท่านั้น 

ประเทศจีนเคยใช้เวลาออมแสงระหว่างปี ค.ศ. 1986-1991 แต่ปัจจุบันได้ถูกยกเลิกแล้ว

 เขตเวลาอื่นในจีนแผ่นดินใหญ่ 

ถึงแม้ว่าเขตเวลาอย่างเป็นทางการของจีนจะเป็นเวลาปักกิ่งเพียงอย่างเดียว รัฐสภาประชาชนแห่งเขตปกครองตนเองซินเจียงอุยกูร์ เนื่องจากที่ตั้งทางภูมิศาสตร์อยู่ทางตะวันตกสุดของประเทศ จึงได้ประกาศเขตเวลาอุรุมชี (UTC+6) ช้ากว่าเวลาปักกิ่งไปสองชั่วโมง และถึงแม้ว่าจะไม่ได้รับการรับรองอย่างเป็นทางการ แต่พลเมืองในท้องถิ่นก็ใช้กันอย่างกว้างขวาง
# ไฟป่าในรัสเซีย พ.ศ. 2553
ไฟป่าในรัสเซีย พ.ศ. 2553 เป็นไฟป่าที่เกิดขึ้นนับหลายร้อยแห่งซึ่งเกิดขึ้นในประเทศรัสเซีย โดยเฉพาะอย่างยิ่งส่วนที่ตั้งอยู่ในทวีปยุโรป นับตั้งแต่ปลายเดือนกรกฎาคม พ.ศ. 2553 จนถึงราวต้นเดือนกันยายน เนื่องจากอุณหภูมิที่สูงที่สุดเท่าที่เคยบันทึกมาในประวัติศาสตร์รัสเซีย และความแห้งแล้งในภูมิภาคArea fires in Russia increased to  hectares ประธานาธิบดีดมีตรี เมดเวเดฟ ได้ประกาศสถานการณ์ฉุกเฉินใน 7 ภาคเนื่องจากไฟป่า และอีก 28 ภาคอยู่ในสถานการณ์ฉุกเฉินเนื่องจากพืชไม่สามารถปลูกขึ้นได้ในฤดูแล้ง มีการประมาณผู้เสียชีวิตต่ำสุดที่ 53 คน แต่จำนวนที่แท้จริงอาจสูงถึง 8,000 คน

 ผลกระทบด้านสาธารณสุข 
จากการระบุของอันเดรย์ เซลซอฟกี เจ้าหน้าที่ด้านสาธารณสุขของรัสเซีย จำนวนการเสียชีวิตในกรุงมอสโกอยู่ที่เฉลี่ย 700 คนต่อวัน คิดเป็นราวสองเท่าของตัวเลขเฉลี่ย ท่ามกลางความร้อนของคลื่นความร้อนและหมอกควันพิษจากไฟป่า เขาแถลงว่าความร้อนอย่างที่ไม่เคยปรากฏมาก่อนและหมอกควันซึ่งทำให้หายใจไม่ออกที่ทำให้อัตราการเสียชีวิตเพิ่มสูงขึ้นเมื่อเทียบกับช่วงเวลาเดียวกันเมื่อปีก่อน และเสริมว่าโรงเก็บศพของเมืองแทบจะรับจำนวนศพมากกว่า 1,300 ศพไม่ไหว คลื่นความร้อนเป็นสิ่งที่ไม่เคยปรากฏในรัสเซียมาเป็นเวลานานกว่า 1,000 ปีมาแล้ว และอาจทำให้มีผู้เสียชีวิตแล้วมากถึง 15,000 คน

ไฟป่าได้ส่งผลกระทบต่อพื้นที่ซึ่งปนเปื้อนจากภัยพิบัติเชียร์โนบีล โดยเฉพาะอย่างยิ่ง โดยรอบแคว้นบรีอันสค์และพื้นที่ชายแดนที่ติดต่อกับเบลารุสและยูเครน เนื่องจากไฟป่า อนุภาคของพื้นดินและพืชซึ่งได้รับการปนเปื้อนกัมมันตรังสีอาจปลดปล่อยกัมมันตรังสีขึ้นสู่อากาศและแพร่ขยายกว้างขึ้นไปอีก รัฐบาลรัสเซียระบุว่าไม่มีระดับกัมมันตรังสีที่เพิ่มขึ้นอย่างเห็นได้ชัด ไม่ขณะที่กลุ่มกรีนพีซกล่าวโทษรัฐบาลในการปฏิเสธดังกล่าว
# โอซูร์ดาโตนัมมูราโต
โอซูร์ดาโตนัมมูราโต (; แปลว่า "The Soldier in Love") บางครั้งเรียกสั้นๆ ว่า โอซูร์ดาโต   เป็นเพลงที่แต่งโดยเอนริโก แคนนิโอ (1874 - 1949) แต่งคำร้องภาษานาโปลีโดยอานีเอลโล กาลีฟาโน (1870 - 1919) ชาวเนเปิลส์ เมื่อ ค.ศ. 1915 เนื้อร้องบรรยายถึงความโศกเศร้าของทหารอิตาลีที่ต้องจากคนรัก ไปอยู่ท่ามกลางสนามรบ ในช่วงสงครามโลกครั้งที่หนึ่ง 

เพลงนี้เป็นเพลงภาษานาโปลีเพลงหนึ่งที่มีชื่อเสียงที่สุด และได้ถูกนำมาร้องใหม่หลายครั้ง ฉบับหนึ่งที่มีชื่อเสียง คือฉบับที่ขับร้องโดยอันนา มัญญานี (1908 – 1973) นักแสดงชาวอิตาลีในภาพยนตร์โทรทัศน์ปี ค.ศ. 1970 เรื่อง La sciantosa เนื้อหาเกี่ยวกับนักร้องหญิงสูงวัยที่เข้าไปในค่ายทหารเพื่อขับร้องเพลงให้กำลังใจทหารบาดเจ็บจากการสู้รบ และร้องเพลงโอซูร์ดาโตนี้ด้วยความรู้สึกสะเทือนใจhttp://www.youtube.com/watch?v=PV6qf0MaUC8 , ฉบับที่ขับร้องโดยมัสซีโม รานีเอรี รานิเอรี ร่วมแสดงเรื่อง La sciantosa รับบทเป็นทหารหนุ่มที่เล่นกีตาร์ให้กับวงที่เล่นให้มานนานีร้อง และได้นำเพลงนี้มาบันทึกเสียงได้รับความนิยม, อันเดรอา โบเชลลี, ลูชาโน ปาวารอตตี และเดอะคอรร์ส  

เพลงนี้ยังถูกนำไปใช้เป็นเพลงเชียร์กีฬาแบบไม่เป็นทางการของสโมสรฟุตบอลนาโปลี และถูกนำมาสร้างเป็นภาพยนตร์ในชื่อเดียวกับชื่อเพลง คือ 'O surdato 'nnammurato ในปี ค.ศ. 1983
# คริสต์
คริสต์ อาจหมายถึง
 พระคริสต์ - สมัญญานามหนึ่งของพระเยซู
 ศาสนาคริสต์ - ศาสนาซึ่งมีพื้นฐานมาจากคำสอนของพระเยซูคริสต์
 คริสตศาสนิกชน หรือ คริสตชน - ผู้นับถือคำสอนของพระเยซู หรือเชื่อว่าพระเยซูคือพระคริสต์ คริสเตียน คริสตัง
 คริสตจักร - ศาสนจักรของพระเยซูคริสต์ หรือประชาคมของคริสต์ศาสนิกชนซึ่งแสดงถึงความเป็นอันหนึ่งอันเดียวกันของผู้เชื่อในพระเยซู
# เครือดุสิตธานี
บริษัท ดุสิตธานี จำกัด (มหาชน)  (Dusit Thani Public Company Limited ; Symbol : DUSIT) หรือ เครือดุสิตธานี (Dusit Thani Group) เป็นเครือข่ายที่ให้บริการที่พักอาศัยประเภทโรงแรม และรีสอร์ท ตามจังหวัดและเมืองท่องเที่ยวต่าง ๆ ในประเทศไทย และต่างประเทศ โดยเฉพาะโรงแรมดุสิตธานี กรุงเทพฯ (ปัจจุบันคือ ดุสิต เซ็นทรัล พาร์ค) และยังเป็น 1 ใน 5 บริษัทจดทะเบียนที่เริ่มจดทะเบียนซื้อขายหลักทรัพย์ตั้งแต่วันเปิดทำการวันแรกของตลาดหลักทรัพย์แห่งประเทศไทย และยังคงมีการซื้อขายอยู่ในปัจจุบัน

ในวันที่ 15 มกราคม พ.ศ. 2562 เวลา 16.00 น. โรงแรมดุสิตดีทูไนโรบี เกิดเหตุ การโจมตีโรงแรมที่ไนโรบี พ.ศ. 2562 โดยคนร้ายบุกเข้าสังหารคนในโรงแรมมีผู้เสียชีวิตทั้งสิ้น 21 รายดุสิตดีทูไนโรบี : เหตุโจมตีโรงแรม ยอดผู้เสียชีวิตเพิ่มเป็นอย่างน้อย 21 คน

ผู้ถือหุ้นรายใหญ่
 ข้อมูล ณ วันที่ 25 มีนาคม 2567ตลาดหลักทรัพย์แห่งประเทศไทย
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  บริษัท ชนัตถ์และลูก จำกัด  422,821,310  49.74% 2 บริษัท เซ็นทรัลพัฒนา จำกัด (มหาชน)  145,238,320  17.09% 3  ธนาคารกรุงเทพ จำกัด (มหาชน)  34,500,000  4.06% 4  นาย วิชิต ชินวงศ์วรกุล 33,136,000 3.90% 5 นาง จารุณี ชินวงศ์วรกุล  19,287,200  2.27%

 ข้อวิจารณ์ 

 ความขัดแย้งภายในของตระกูลผู้ก่อตั้ง
# อภินิหารตำนานแห่งนาร์เนีย ตอน ผจญภัยโพ้นทะเล
อภินิหารตำนานแห่งนาร์เนีย ตอน ผจญภัยโพ้นทะเล  ภาพยนตร์ในชุดของ ตำนานแห่งนาร์เนีย จากหนังสือเรื่อง ผจญภัยโพ้นทะเล

 เรื่องย่อ 
เอ็ดมันด์ และลูซี่ พรีเวนซี่ พร้อมกับยูซตาสลูกพี่ลูกน้องของพวกเขาถูกดูดกลืนเข้าไปยังภาพวาด ถูกส่งกลับไปยังนาร์เนียและเรือดอว์น เทรดเดอร์อันงดงาม พวกเขาร่วมมือกับกษัตริย์แคสเปี้ยนและหนูนักรบผู้มีนามว่ารีพิชีป เพื่อภารกิจที่กุมชะตาแห่งนาร์เนียเอาไว้ เหล่านักเดินทางผู้กล้าผ่านพ้นสิ่งล่อตาล่อใจอันยิ่งใหญ่ เมื่อพวกเขาเดินทางไปยังเกาะลึกลับต่างๆ มีการเผชิญหน้าอย่างเอาเป็นเอาตายกับสิ่งมีชีวิตแห่งเวทมนตร์ และเหล่าศัตรูผู้ชั่วร้าย รวมไปถึงการกลับมารวมตัวกับเพื่อนและผู้คุ้มกันของพวกเขาอย่าง “ราชสีห์ผู้ยิ่งใหญ่” อัสลาน

 การเข้าฉาย 
 ประเทศไทย วันที่ 9 ธันวาคม พ.ศ. 2553
  

 นักแสดง 

 สแกนดาร์ เคนส์ รับบทเป็น เอ็ดมันด์ พีเวนซี่
 จอร์จี เฮนเลย์ รับบทเป็น ลูซี่ พีเวนซี่
 วิล โพลเตอร์ รับบทเป็น ยูซตาส สครับบ์
 เบ็น บานส์ รับบทเป็น พระเจ้าแคสเปี้ยน
 แกรี่ สวีท รับบทเป็น ลอร์ด ดริเนียน
 ชาน รานกิ รับบทเป็น มิโนธอร์ แทฟรอส
 ลอร่า เบรนท์ รับบทเป็น ลิเลียนดิล
 บิลลี่ บราวน์ รับบทเป็น โคริอาคิน
 เทอร์รี่ นอร์ริส รับบทเป็น ลอร์ด เบิร์น
 บรูซ สเปนซ์ รับบทเป็น ลอร์ด รูป
 นาธาเนล ปาร์คเกอร์ รับบทเป็น แคสเปี้ยนที่ 9
 เลียม นีสัน พากษ์เสียง อัสลาน
 ไซมอน เพกก์ พากษ์เสียง ริพพีชี้พ
 เคน สต็อตต์ พากษ์เสียง แบดเจอร์
# อิซูมิซาโนะ
อิซูมิซาโนะ  เป็นนครที่ตั้งอยู่ทางทิศใต้ของจังหวัดโอซากะ ประเทศญี่ปุ่น มีขนาดพื้นที่ทั้งสิ้น  ในปี 2021 มีประชากรประมาณ 98,840 คน 47,658 ครัวเรือน มีความหนาแน่นของประชากร 1700 คนต่อตารางกิโลเมตร อิซูมิซาโนะเป็นที่ตั้งของท่าอากาศยานนานาชาติคันไซ
# อามีร์ มูฮัมมัด
อามีร์ มูฮัมมัด  เป็นนักเขียนและนักสร้างภาพยนตร์อิสระ 

ประวัติ
เขาเกิดวันที่ 5 ธันวาคม 1972 ที่กัวลาลัมเปอร์ เป็นลูกของข้าราชการ มูฮัมมัด อับดุลละฮ์ กับแม่บ้าน อาซียะฮ์ เกอจิก และศึกษาที่มหาวิทยาลัยอีสต์แองเกลีย สหราชอาณาจักร ได้รับปริญญาทางกฎหมาย แม้ว่าเขาไม่เคยเป็นองค์คณะผู้พิพากษา แต่ทำงานให้กับบริษัทกฎหมายของบริษัทผู้สนับสนุนของเขาเป็นเวลา 9 เดือน

เขาเขียนให้กับสื่อสิ่งพิมพ์มาเลเซียตั้งแต่อายุ 14 ปี ที่โดดเด่นคือหนังสือพิมพ์นิวเสตรทไทมส์ เขาเคยมีคอลัมน์ของตนเองใน ค.ศ. 1995 จนกระทั่งหยุดตีพิมพ์ใน ค.ศ. 1999 ในช่วงกาลเลือกตั้งทั่วไป เนื่องจากคอลัมน์นี้ถูกมองว่า "ไม่เอื้อประโยชน์ให้รัฐบาลในการชนะการเลือกตั้ง"

ในปี 2000 เขาเขียนบทและกำกับสารคดี DV เรื่องแรกของมาเลเซีย งานของเขาจำนวนหนึ่งถูกฉายในเทศกาลภาพยนตร์นานาชาติ เช่น เทศกาลภาพยนตร์ซันแดนซ์ และ เทศกาลภาพยนตร์นานาชาติเบอร์ลิน
ภาพยนตร์สองเรื่องของเขา Apa Khabar Orang Kampung และ The Last Communist ถูกแบนในมาเลเซีย
งานย้อนหลังของเขาทั้งหมดถูกฉายที่เทศกาลภาพยนตร์ Pesaro Film Festival ในปี 2008 ที่อิตาลี Italy
เขาเป็นหุ้นส่วนที่ Da Huang Pictures

เขาก็ตีพิมพ์หนังสือภายใต้นามของบริษัท Matahari Books ของตนเอง (ก่อตั้งใน ค.ศ. 2007) และ Buku FIXI (ตั้งแต่ ค.ศ. 2011) และหยุดพักจากการสร้างภาพยนตร์"Hitting the books" in The Star (Malaysia) - 8 April 2009

 ผลงาน 
ภาพยนตร์
 Lips to Lips (2000)
 The Big Durian (2003) - Special citation, Dragons and Tigers Award in 2004 Vancouver International Film Festival; Special mention, New Asian Currents in 2003 Yamagata International Documentary Film Festival
 The Year of Living Vicariously (2005)
 Tokyo Magic Hour (2005)
 The Last Communist (Lelaki komunis terakhir) (2006)
 Apa Khabar Orang Kampung (Village People Radio Show) (2007)
 Susuk (2008)
 Malaysian Gods (2009)
 Kisah Pelayaran Ke Terengganu (2016)

ภาพยนตร์สั้น
 6horts #1: Lost (2002) - ชนะรางวัล Critics prize for Best Asian Digital Film ใน ค.ศ. 2002 ที่เทศกาลภาพยนตร์นานาชาติสิงคโปร์ (SIFF)
 6horts #2: Friday (2002)
 6horts #3: Mona (2002)
 6horts #4: Checkpoint (2002)
 6horts #5: Kamunting (2002) - ชนะรางวัล Silver Screen Award for Best Asian Digital Short ใน ค.ศ. 2003 ที่ SIFF
 6horts #6: Pangyau (2002)
The Amber Sexalogy (2006)

 หนังสือ 
 Yasmin Ahmad's Films (Matahari Books, 2009)
 Rojak (ZI Publications, 2010)
 120 Malay Movies (Matahari Books, 2010)
 Malaysian Politicians Say the Darndest Things series (Matahari Books)
# องค์การมลายูรวมแห่งชาติ
องค์การมลายูรวมแห่งชาติ  หรือ อัมโน  เป็นพรรคการเมืองที่ใหญ่ที่สุดในประเทศมาเลเซีย เป็นสมาชิกก่อตั้งของแนวร่วมแห่งชาติหรือบีเอ็น ซึ่งมีอำนาจครอบงำการเมืองมาเลเซียตั้งแต่ได้รับเอกราช
อัมโนเน้นการปกป้องวัฒนธรรมมาเลเซีย คุณค่าอิสลาม และนโยบายที่เอื้อกับธุรกิจ

อัมโนมองตัวเองเป็นชาตินิยมมลายู อิสลามนิยม และอนุรักษนิยม เป็นตัวแทนของชาวมลายูในมาเลเซีย
แม้ภูมิบุตรอื่น ๆ จะเข้าร่วมพรรคได้ก็ตาม การปกป้องสิทธิของชาวมลายูโดยอัมโนบางครั้งถูกมองว่าต้องแลกมาด้วยสิทธิของกลุ่มที่ไม่ใช่มลายู
# บ้านทุ่งมน
บ้านทุ่งมน อาจหมายถึง
 บ้านทุ่งมน (จังหวัดสุรินทร์) ตั้งอยู่ที่ตำบลไพรขลา อำเภอชุมพลบุรี จังหวัดสุรินทร์
 บ้านทุ่งมน (จังหวัดนครพนม) ตั้งอยู่ที่ตำบลคำเตย อำเภอเมืองนครพนม จังหวัดนครพนม
# พายุ (แก้ความกำกวม)
พายุ อาจหมายถึง
 พายุ  สภาพบรรยากาศที่ถูกรบกวนและส่งผลกระทบต่อผิวโลก
 พายุสุริยะ การปั่นป่วนในระบบจักรวาล
 พายุ คลาร์ค อดีตศิลปินค่ายกามิกาเซ่
# กรมอุตสาหกรรมพื้นฐานและการเหมืองแร่
กรมอุตสาหกรรมพื้นฐานและการเหมืองแร่ (กพร.) (Department of Primary Industries and Mines - DPIM) เป็นส่วนราชการระดับกรม สังกัดกระทรวงอุตสาหกรรมกรมอุตสาหกรรมพื้นฐานฯ ดัน “เหมืองแร่เพื่อชุมชน” มีภารกิจหลักในการสนับสนุนการพัฒนาอุตสาหกรรมเหมืองแร่โลหกรรม อุตสาหกรรมพื้นฐาน และอุตสาหกรรมต่อเนื่องมารู้จักกรมอุตสาหกรรมพื้นฐานและการเหมืองแร่จาก ไทยรัฐออนไลน์

 ประวัติ 
กรมอุตสาหกรรมพื้นฐานและการเหมืองแร่ แต่เดิมเป็นหน่วยงานในสังกัดกระทรวงเกษตราธิการ ก่อตั้งขึ้นในสมัยรัชกาลที่ 5 ในชื่อว่า "กรมราชโลหกิจและภูมิวิทยา" เมื่อวันที่ 1 มกราคม พ.ศ. 2434 ทำหน้าที่ดูแลการทำเหมืองแร่ การออกใบอนุญาตเกี่ยวกับการตรวจหาแร่และทำเหมืองตลอดทั่วราชอาณาจักร

ต่อมาได้มีการเปลี่ยนแปลงชื่อกรมอีกหลายครั้ง จนกระทั่งในปี พ.ศ. 2485 จึงได้มีการจัดตั้งกระทรวงอุตสาหกรรม และโอนกิจการของกรมราชโลหกิจและภูมิวิทยา เข้ามาสังกัดในชื่อว่า "กรมโลหกิจ" ในปี พ.ศ. 2506 ได้โอนมาสังกัดกระทรวงพัฒนาการแห่งชาติ ในชื่อ"กรมทรัพยากรธรณี" และโอนมาสังกัดกระทรวงอุตสาหกรรมอีกครั้งในปี พ.ศ. 2516 จนถึงการปฏิรูประบบราชการ พ.ศ. 2545 เมื่อวันที่ 3 ตุลาคม พ.ศ. 2545 ได้แยกตัวออกมาตั้งเป็นกรมอุตสาหกรรมพื้นฐานและการเหมืองแร่ สังกัดกระทรวงอุตสาหกรรม ซึ่งคนทั่วไปจะเรียกชื่อกรมอุตสาหกรรมพื้นฐานและการเหมืองแร่สั้นๆ ว่า "กรมเหมืองแร่"

 หน่วยงานในสังกัด 
 ส่วนกลาง 
 สำนักงานเลขานุการกรม
 กองกฎหมาย
 กองนวัตกรรมวตถุดิบและอุตสาหกรรมต่อเนื่อง
 กองบริหารงานอนุญาต
 กองบริหารจัดการวัตถุดิบอุตสาหกรรม
 กองบริหารสิ่งแวดล้อม
 กองยุทธศาสตร์และแผนงาน
 กองวิศวกรรมบริการ
 ศูนย์เทคโนโลยีสารสนเทศและการสื่อสาร

 ส่วนกลางที่ตั้งอยู่ในภูมิภาค 
 สำนักงานอุตสาหกรรมพื้นฐานและการเหมืองแร่ เขต 1 สงขลา
 สำนักงานอุตสาหกรรมพื้นฐานและการเหมืองแร่ เขต 2 อุดรธานี
 สำนักงานอุตสาหกรรมพื้นฐานและการเหมืองแร่ เขต 3 เชียงใหม่
 สำนักงานอุตสาหกรรมพื้นฐานและการเหมืองแร่ เขต 4 ภูเก็ต
 สำนักงานอุตสาหกรรมพื้นฐานและการเหมืองแร่ เขต 5 พิษณุโลก
 สำนักงานอุตสาหกรรมพื้นฐานและการเหมืองแร่ เขต 6 นครราชสีมา
 สำนักงานอุตสาหกรรมพื้นฐานและการเหมืองแร่ เขต 7 ราชบุรี